[pic] | EUROOPAN YHTEISÖJEN KOMISSIO |

Bryssel 12.1.2009

KOM(2008) 913 lopullinen

2007/0097 (COD)

KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta

Euroopan parlamentin ja neuvoston asetuksen antamiseksi linja-autoliikenteen markkinoille pääsyä koskevista yhteisistä säännöistä (uudelleenlaadittu)

2007/0097 (COD)

KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta

Euroopan parlamentin ja neuvoston asetuksen antamiseksi linja-autoliikenteen markkinoille pääsyä koskevista yhteisistä säännöistä (uudelleenlaadittu)

1. TAUSTA

Ehdotus toimitettiin Euroopan parlamentille ja neuvostolle (asiakirja KOM(2007) 264 lopullinen – 2007/0097 COD): | 23. toukokuuta 2007 |

Euroopan talous- ja sosiaalikomitea antoi lausuntonsa: | 26. syyskuuta 2007 |

Euroopan parlamentti antoi lausuntonsa ensimmäisessä käsittelyssä: | 5. kesäkuuta 2008 |

Muutettu ehdotus toimitettiin: | 13. kesäkuuta 2008 |

Yhteinen kanta vahvistettiin: | 9.1.2009. |

2. KOMISSION EHDOTUKSEN TAVOITE

Komission 23. toukokuuta 2007 tekemän ehdotuksen tavoitteena on vahvistaa yhteiset säännöt linja-autoliikenteen markkinoille pääsystä. Ehdotus koskee kahden nykyisin sovellettavan asetuksen korvaamista. Yksi tärkeimmistä tavoitteista on yksinkertaistaa säännöllisen kansainvälisen matkustajaliikenteen lupamenettelyä.

3. YHTEISTÄ KANTAA KOSKEVAT HUOMAUTUKSET

3.1. Yleisiä huomioita yhteisestä kannasta

Yhteisessä kannassa, joka noudattelee yleisesti komission ehdotusta, lisätään ehdotukseen eräitä Euroopan parlamentin ensimmäisessä käsittelyssä tehtyjä tarkistuksia. Ehdotuksesta ei aiheutunut kiistaa, ja monet tekstiin tehdyt muutokset ovat luonteeltaan teknisiä.

3.2. Komission yksityiskohtaiset huomautukset

Yhteisessä kannassa poistetaan parlamentin ensimmäisessä käsittelyssään esittämän ehdotuksen (ks. tarkistukset 2, 3, 4, 8, 16, 20, 21, 22 ja 25) mukaisesti viittaukset ”toistuviin vähäisempiin rikkomisiin”. Komissio voi hyväksyä tällaisen porrastetun lähestymistavan rekistereihin. Sekä yhteisessä kannassa että parlamentin ensimmäisessä käsittelyssä on poistettu kabotaasiliikenteeseen sovellettavista säännöistä viittaus työaikoihin (tarkistus 14). Komissio hyväksyy tämän ehdotuksen.

Muita parlamentin tarkistuksia ei ole sisällytetty yhteiseen kantaan. Tämä johtuu osittain myös siitä, että aika hyväksymisestä ensimmäisessä käsittelyssä (5. kesäkuuta 2008) poliittiseen yhteisymmärrykseen (13. kesäkuuta 2008) oli lyhyt.

Näistä tarkistuksista, joita ei ole sisällytetty yhteiseen kantaan, komissio olisi voinut hyväksyä täysin tai periaatteessa muun muassa tarkistukset, jotka koskevat hakemusmenettelyn kestoa (7), kuljetuskirjaa (11 ja 12) ja mahdollisuutta määrätä taloudellisia seuraamuksia (17 ja 21). Lisäksi komissio voisi hyväksyä periaatteessa tarkistuksen, joka koskee niin sanotun 12 päivän säännön palauttamista ajo- ja lepoaikoja koskevaan lainsäädäntöön[1], jos tarkistuksen sanamuotoa muutettaisiin siten, että tieliikenteen turvallisuus ei kyseenalaistu.

Muita tarkistuksia, joita komissio ei pidä joko ehdotetussa sanamuodossa tai muutoin hyväksyttävinä ja joita ei ole sisällytetty yhteiseen kantaan, ovat tarkistukset, joissa:

- tehdään ero erilaisten säännöllisten kansainvälisten matkustajaliikennepalvelujen välille (tarkistus 6);

- poistetaan jäsenvaltiolta mahdollisuus jättää väliaikaisesti soveltamatta tai peruuttaa lupa, joka aiheuttaa vakavaa haittaa julkisen palvelun sopimuksen mukaisen liikenteen kannattavuudelle (9);

- laajennetaan paikallisten retkien sallittavuutta (13);

- viitataan kabotaasiliikenteeseen sovellettavien sääntöjen yhteydessä työntekijöiden lähettämistä koskevaan direktiiviin (15).

Yhteiseen kantaan sisältyy uusia säännöksiä, jotka koskevat erityisesti seuraavia:

- kansainvälisen liikenteen määritelmä (2 artiklan aa alakohta);

- kabotaasiliikenteen määritelmän muuttaminen säännöllisen liikenteen osalta (2 artiklan e alakohta);

- liikenneluvan voimassaoloaika (4 artiklan 4 kohta);

- vaatimus, jonka mukaan jäsenvaltion on asetettava syrjimättömyysperiaatteen mukaiset perusteet julkisen palvelun sopimuksen kannattavuuden arvioimiseksi säännöllisen kansainvälisen liikenteen lupamenettelyssä (8 artiklan 4 kohdan d alakohta);

- uusi peruste olla myöntämättä lupaa säännölliselle kansainväliselle liikenteelle erityisesti, jos katsotaan, että palvelun pääasiallisena tarkoituksena ei ole kuljettaa matkustajia eri jäsenvaltioissa sijaitsevien pysähdyspaikkojen välillä (8 artiklan 4 kohdan e alakohta);

- liikenneluvan ja oikeaksi todistettujen jäljennösten turvatekijät (liite I).

4. PÄÄTELMÄT

Neuvosto vahvisti yhteisen kantansa määräenemmistöllä. Komissio katsoo, että yhteisessä kannassa otetaan huomioon komission ehdotuksen päätavoitteet, ja antaa näin ollen tukensa yhteiselle kannalle.

[1] Euroopan parlamentin ja neuvoston asetus (EY) N:o 561/2006, annettu 15 päivänä maaliskuuta 2006 , tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta (EUVL L 102, 11.4.2006, s. 1).